stanford-oval/wikipedia huggingface dataset:
ג'ון קוקרופט
מלחמת העולם השנייה

עם פרוץ מלחמת העולם השנייה קיבל קוקרופט משרת עוזר למנהל המחקר המדעי במשרד האספקה והתמקד במחקר על מכ"ם. בבריטניה הייתה אז מערכת של מתקני מכ"ם להתראה מוקדמת אשר נבנתה על ידי חיל האוויר המלכותי וקוקרופט אסף מדענים כדי שהמערכת תפעל באופן מלא. בשנת 1940 הוא הפך חבר במועצה המייעצת למחקר מדעי ופיתוח טכנולוגי. באפריל 1940 הוא הפך חבר בוועדה למחקר מדעי של לוחמה אווירית אשר בחנה את הנושאים העולים ממזכר פריש-פירלס, בו קיים חישוב המדגים כי בניית פצצת אטום אפשרית מבחינה טכנית. הוא המשיך בעבודה זו אף בוועדת MAUD אשר ניהלה מחקר מקדים פורץ דרך בתחום הנשק הגרעיני בבריטניה.
באוגוסט 1940 קוקרופט נסע לארצות הברית כחלק ממשלחת טיזרד. אף שבריטניה פיתחה טכנולוגיות חדשות, היא הייתה חסרה את היכולת לנצלן ולכן הוחלט לחלוק בטכנולוגיות אלה עם ארצות הברית, אף שבאותה עת עדיין לא הייתה מעורבת במלחמה. המידע שהועבר לאמריקאים על ידי משלחת טיזרד הכיל כמה מפריצות הדרך המדעיות הגדולות של אותה עת. המידע שניתן לאמריקאים כלל טכנולוגיות מכ"ם, באופן מיוחד מגנטרון משופר, אשר תואר על ידי ההיסטוריון בקסטר כ"מטען יקר הערך ביותר שהובא אי-פעם לחופינו", מרעום קרבה משופר, תוכניות מנוע סילון של פרנק ויטל ומזכר פריש-פירלס המתאר את האפשרות של בניית פצצת אטום. לצד פרטי מידע אלה הביאה המשלחת מידע על פיתוחים טכנולוגיים רבים אחרים בתחום הנשק. בדצמבר 1940 שב קוקרופט לבריטניה.
זמן קצר לאחר שובו התמנה קוקרופט למנהל המוסד למחקר ולפיתוח הגנה אווירית. הוא התמקד בשימוש מערכות מכ"ם ליירוט כלי טיס. אף שפיתח במסגרת עבודתו מערכת מכ"ם למטרות יירוט, עם תום הפיתוח התברר כי לאמריקאים מערכת למטרה זהה שהיא יעילה יותר. בעקבות הסכם מונטריאל, מאוגוסט 1943, שולב המחקר הבריטי בתחום פיתוח הנשק הגרעיני עם המאמץ האמריקאי בתחום זה. במאי 1944 מונה קוקרופט למנהל מעבדת מונטריאל למחקר גרעיני.
לאחר המלחמה

באפריל 1945 חיפשו קוקרופט ועמיתו אוליפנט אחר אתר בבריטניה לבניית מעבדה למחקר גרעיני וקבעו אותה בבסיס חיל האוויר המלכותי בהארוול, במחוז ברקשייר. ב-9 בנובמבר 1945 מונה קוקרופט למנהל המוסד למחקר אנרגיה גרעינית בהארוול, זאת בטרם עזב את משרתו כמנהל המעבדה במונטריאל קנדה. בשנת 1947 החל לפעול במעבדה שקוקרופט הקים בהארוול הכור האטומי הראשון במערב אירופה. בעקבות חוק האנרגיה האטומית משנת 1946 שנחקק בארצות הברית, לא יכלה עוד בריטניה לקבל גישה למחקר הגרעיני האמריקאי. קוקרופט סייע לנהל משא ומתן עם האמריקאים ולהגיע להבנות לא רשמיות, שפורסמו בינואר 1948, לחידוש שיתוף הפעולה המדעי בין שתי המדינות. אולם שיתוף פעולה מחודש לא הושג אלא בשנת 1958, לאחר שבריטניה פתחה כוח הרתעה גרעיני משלה.
ב-24 בינואר 1959 הוכר צ'רצ'יל קולג' כמכללה עצמאית באוניברסיטת קיימברידג'. יומיים לאחר היווסדו הכריז חבר הנאמנים כי קוקרופט יתמנה לראש הקולג' הראשון. אף שבקולג' תוכננו להתקיים לימודים גם בתחום מדעי הרוח והחברה, תוכנן כי 70 אחוז מן התלמידים ילמדו בתחום המדעים והטכנולוגיה. קוקרופט מינה את עמיתיו להוראה ופיקח על בניית הקולג'. הקולג' נפתח באופן רשמי לפעילות ביוני 1964. בין השנים 1954 עד 1959 קוקרופט שימש נשיא המכון לפיזיקה וההתאחדות הבריטית לקידום המדע. משנת 1961 ועד 1965 הוא שימש כנגיד האוניברסיטה הלאומית של אוסטרליה, תפקיד שהיה ברובו סמלי וחייב אותו להופיע בקנברה פעם בשנה לטקס הענקת תארים. קוקרופט שימש נציג בריטניה ב-CERN.
בנוסף לפרס נובל לפיזיקה, קוקרופט קיבל פרסים ואותות כבוד רבים בבריטניה ובעולם.
קוקרופט נפטר מהתקף לב בביתו בצ'רצ'יל קולג' ב-18 בספטמבר 1967. הוא נקבר יחד באותו קבר שבו היה קבור בנו. מספר בניינים בבריטניה נקראו על שמו, בהם בניין באוניברסיטת קיימברידג'. רשימותיו נשמרות בארכיון צ'רצ'יל שבאוניברסיטת קיימברידג'.
ג'סטין פשנו

ג'סטין פָשָנוּ (באנגלית: Justin Fashanu‏ 19 בפברואר 1961 – 2 במאי 1998) היה כדורגלן בליגה האנגלית הבכירה, שהיה הכדורגלן הראשון בהיסטוריה שיצא מהארון.
ביוגרפיה

פשָנוּ נולד להורים ניגרים שחיו באנגליה. בילדותו, נמסרו הוא ואחיו הצעיר ממנו בשנה ג'ון פשנו (שאף הוא היה לכדורגלן בכיר), למוסד לילדים יתומים ונטושים. כשהיה בן 6, נמסרו הוא ואחיו למשפחה אומנת בנורפוק.
את הקריירה שלו ככדורגלן התחיל פשנו בקבוצת נוריץ' סיטי בשנת 1979. בשנת 1980 הוא זכה בפרס "שער העונה" מטעם ה-BBC, בזכות שער מרהיב שהבקיע במשחק נגד קבוצת ליברפול.
הוא היה לשחקן הבריטי הראשון ממוצא אפריקאי שמחירו עלה על מיליון לירות שטרלינג, כאשר הועבר לקבוצת נוטינגהאם פורסט בשנת 1981.
הקריירה שלו עלתה על שרטון, בגלל מערכת יחסים עכורה שהתפתחה בינו לבין מאמנו בריאן קלאף. קלאף הוטרד מהשמועות בדבר העדפותיו המיניות של פשנו, ונהג לכנות אותו בשמות גנאי. באוטוביוגרפיה שלו, סיפר קלאף כיצד הביא לפשנו חלוק נשים, לאחר שהגיע לאזנו שמועה על ביקורו של השחקן במועדון גייז. פציעה טורדנית בברך אף היא חיבלה בהצלחתו, והביאה בסופו של דבר לפרישתו מהכדורגל הבכיר, אף שניסה קודם לכן את מזלו בקבוצות אחרות בליגה הבכירה, מנצ'סטר סיטי וניוקאסל יונייטד.
התרסקות הקריירה המבטיחה דכדכה את רוחו של פשנו. ידידו הקרוב, פעיל זכויות הלהט"ב פיטר ת'אצ'ל, סיפר שכבר בשנת 1982 ביקש פשנו להתוודות על נטיותיו המיניות, מתוך תקווה שצעד זה יעזור לו להיחלץ מהמבוי הסתום שנקלע אליו. בסופו של דבר נקט צעד נואש אחר, כשהצטרף לכנסייה האוונגליסטית וניסה לדחות את אורח החיים ההומוסקסואלי כחטא, וליצור קשרים עם נשים.
כישלון הניסיון לחזור בתשובה, והיכרות עם סיפורו של נער שהתאבד על רקע נטיותיו המיניות, הביאו אותו בשנת 1990 להתוודות על נטיותיו שלו בעיתונות הצהובה. בכך היה לשחקן הכדורגל המקצועי הראשון שיצא מהארון.
המחיר האישי ששילם פשנו על צעד זה היה קשה. הוא הוקע על ידי סביבתו, כולל על ידי אחיו ג'ון. בעיני הקהילה האפרו-בריטית הוא הפך מאדם שנחשב לסמל הצלחה, לאחד שהמיט חרפה על הקהילה. מכריו בעולם הספורט התנערו ממנו בטענה שאין מקום להומוסקסואליות בכדורגל. הוא סבל קשות מהקהל שנהג עוד קודם לכן ללעוג לצבע עורו, וכעת גם לנטיותיו המיניות.
בשל המהומה שהתעוררה עבר פשנו לשחק בליגות נמוכות יותר, בין השאר בקבוצות לייטון אוריינט וטורקי יונייטד ומאוחר יותר בסקוטלנד בקבוצת הארט אוף מידלות'יאן, ומשלא מצא את מקומו, עבר בשנת 1995 לשחק בארצות הברית, ומאוחר יותר לאמן שם. בשנים אלה נראה היה שמצא את מקומו, וזכה בהערכה ליכולתו המקצועית.
בספטמבר 1997 הוא נבחר למקום ה-99 ברשימת 500 הגיבורים ההומואים והלסביות של כתב העת "פינק פייפר".
במרץ 1998 התלונן נגדו נער בן 17 על תקיפה מינית, בטענה שמצא את עצמו שיכור במיטתו של פשנו. פשנו נחקר במשטרה, וטען שהמדובר בניסיון סחיטה, אולם הוא לא המתין להתפתחות החקירה, ומחשש שייעצר חזר מארצות הברית לאנגליה.
ב-2 במאי 1998 התאבד פשנו בתלייה במוסך נטוש בלונדון. במכתב שהשאיר טען שוב לחפותו, והוסיף "אני מקווה שישו שאני אוהב מחכה לי, לפחות אמצא שלווה". לאחר מותו נודע שהמשטרה החליטה לסגור את התיק נגדו מחוסר ראיות.
הערות שוליים

↑  אור רכלבסקי, גאנג סטאר, באתר nrg‏, 30 ביולי 2005
| --- | --- |
בקרת זהויות :  ISNI: 0000 0003 7876 8258  LCCN: no2012106489  VIAF: 256467901   WorldCat (עם VIAF): 256467901
ג'סטין פאסק

| --- | --- |

 לידה:  29 באוגוסט 1979 (בת 45) חרקוב, ברה"מ 
 מדינה:  פנמה 
 השכלה:  מכון מונטריי לטכנולוגיה והשכלה גבוהה 
 מספר צאצאים:  2
 פרסים והוקרה:  Señorita Panamá 2001  מיס תבל 2002 
 
יוסטין ליזט "ג'סטין" פאסק פאטינו (בספרדית: Yostin Lissette "Justine" Pasek Patiño; נולדה ב-27 באוגוסט 1979) היא דוגמנית ופילנתרופית פנמית, זוכת התואר מיס תבל 2002.
ביוגרפיה

פאסק נולדה בחרקוב שבאוקראינה לאם פנמית ואב פולני; אמה הייתה עקרת בית, ואילו אביה היה מהנדס. למרות ששם הולדתה הוא יוסטין, פאסק גדלה בכינוי חיבה בשמה הפולני - יוסטינה. היא הבכורה מבין שלושה ילדים ובת יחידה; שני אחיה הצעירים הם אדוארד ואלווארו. המשפחה התגוררה שנה אחת באוקראינה, ולאחר מכן עברה לכפר ווז'וצ'ין, ליד זמושץ' בדרום מזרח פולין, קרוב לגבול עם אוקראינה. לאחר שאמה סיימה את לימודיה בכימיה, עזבה המשפחה את פולין והתיישבה בפנמה סיטי, שם גדלה פאסק.
קריירה

ב-1996 השתתפה בתחרות הדוגמנות "Chica Modelo" ובעקבות זאת היא החלה לעבוד כדוגמנית ולקחה חלק במספר הפקות לטלוויזיה.
ב-2001 זכתה בתחרות היופי הלאומית של פנמה (Señorita Panamá) וזכתה במקום הראשון, בעקבות זאת היא ייצגה את פנמה במיס תבל 2002 והייתה לסגנית הראשונה.
ארבעה חודשים לאחר מכן מיס תבל אוקסנה פדורובה הודחה מתוארה והיא החלה לכהן כמיס תבל, פאסק היא הסגנית הראשונה בהיסטוריה שלבסוף זכתה בתפקיד זה, כמיס תבל היא ביקרה במספר מדינות ועבדה בין היתר עם ארגון הבריאות "Global Health Council".
לאחר מכן המשיכה בדוגמנות ודגמנה בין היתר לכריסטיאן דיור.
ב-2010 התמודדה במשחק הטלוויזיוני "Minute To Win It" בפרק מיוחד בו השתתפו מספר מלכות יופי.
ב-2014 לקחה חלק בסרט התיעודי "The Milky Way".
ב-2016 החלה לשמש כאחת מהבעלים של תחרות מיס פנמה והצהירה כי שמה לה למטרה לתת גישה שונה לתחרות.
חיים אישיים

ב-2009 התחתנה עם איש העסקים האנגלי דניאל ג'ולסון; להם שני ילדים.
ג'ורדן נוורה

| --- | --- |

 לידה:  9 בספטמבר 1998 (בן 26) באפלו, ארצות הברית 
 עמדה:  סמול פורוורד 
 גובה:  2.06 מטרים
 מכללה:  אוניברסיטת לואיוויל
 דראפט:  בחירה 45, 2020 מילווקי באקס
 קבוצות כשחקן
 2020–2023 2021 2021–2022 2023–2024 2024 2024–:  מילווקי באקס ←סולט לייק סיטי סטארס ←ויסקונסין הרד אינדיאנה פייסרס טורונטו ראפטורס אנאדולו אפס
 הישגים כשחקן
 אליפות ה-NBA ‏(2021)
 
ג'ורדן איפיניי נוורה (באנגלית: Jordan Ifeanyi Nwora; נולד ב-9 בספטמבר 1998) הוא כדורסלן ניגרי-אמריקאי המשחק בעמדת הסמול פורוורד באנאדולו אפס מליגת העל הטורקית בכדורסל והיורוליג, ובנבחרת ניגריה בכדורסל.
ראשית חייו

נוורה נולד ב-9 בספטמבר 1998 בבפאלו, ניו יורק לאב ניגרי ולאם אמריקאית. אביו אלכסנדר, מאמן כדורסל, עזר לג'ורדן בפיתוח יכולות הכדורסל שלו.
קריירה בתיכון

נוורה החל לשחק כדורסל בתיכון אמהרסט סנטרל בעונת 2013/14, לפני שעבר לבית ספר פארק בבאפלו לשתי עונות. בבית הספר פארק הוא קלע 42% מטווח שלוש נקודות והוביל את הפיונירס לאליפות מדינת ניו יורק דרג B, עם ממוצעים של 21.5 נקודות, 6.5 ריבאונדים, 2.4 חטיפות ו-1.4 אסיסטים. עונתו השנייה בבית הספר הייתה טובה עוד יותר והוא שיפר את ממוצעיו ל-23.4 נקודות, 10.1 ריבאונדים, 2.3 חטיפות ו-1.8 אסיסטים. הוא נבחר לחמישיות העונה של האזור בשנות הג'וניור והסיניור (שלישית ורביעית). נוורה המשיך לעונה אחת נוספת וקלע למעלה מ-500 נקודות באקדמיית ורמונט, עם ממוצעים של 18.7 נקודות ו-5.3 ריבאונדים בעונת 2016/2017.
קריירת מכללות

נוורה הצטרף לאוניברסיטת לואיוויל קרדינלס ב-2018. בעונתו הראשונה הוא העמיד ממוצעים של 5.7 נקודות, 2.2 ריבאונדים ו-0.4 אסיסטים למשחק.
במהלך עונת הסופומור (השנייה) שלו הפך נוורה לפותח קבוע בחמישייה לאחר שישה משחקים בתוך העונה. הוא העמיד ממוצעים של 17.0 נקודות, 7.6 ריבאונדים ו-1.3 אסיסטים למשחק, והפך למשתפר השני ב-NCAA ולשחקן המשתפר של העונה ב-ACC.
ב-29 בינואר 2020 קלע נוורה שיא קריירה של 37 נקודות והוסיף 9 ריבאונדים בניצחון 86–69 מול בוסטון קולג'. בסיום העונה הסדירה נבחר נוורה לחמישייה הראשונה של ה-ACC, וסיים במקום השני בהצבעות לשחקן העונה. כג'וניור העמיד נוורה ממוצעים של 18 נקודות ו-7.7 ריבאונדים למשחק תוך כדי קליעה של 44% מהשדה. לאחר העונה הוא הכריז על מועמדותו לדראפט ה-NBA ב-2020.
קריירה מקצועית > מילווקי באקס (2020–2023)

נוורה נבחרה בבחירה ה-45 על ידי מילווקי באקס בדראפט 2020. ב-24 בנובמבר 2020 הודיעו הבאקס הודיעו שהם החתימו את נוורה על חוזה. הוא נשלח לסולט לייק סיטי סטארס מליגת הפיתוח של ה-NBA, וערך את הופעת הבכורה שלו ב-10 בפברואר 2021. שלושה ימים לאחר מכן הוא הוחזר מהסטארס. ב-16 במאי קלע נוורה שיא קריירה של 34 נקודות בהפסד 118–112 לשיקגו בולס. נוורה היה חלק מהבאקס שניצחו בגמר ה-NBA ב-2021.
ב-18 בדצמבר 2021 קלע נוורה שיא עונתי של 28 נקודות, יחד עם 11 ריבאונדים, בהפסד 119–90 לקליבלנד קאבלירס.
קריירה מקצועית > אינדיאנה פייסרס (2023–הווה)

ב-9 בפברואר 2023 הועבר נוורה לאינדיאנה פייסרס בטרייד משולש עם ברוקלין נטס ומילווקי.
קריירה בנבחרת הלאומית

נוורה זומן לנבחרת ניגריה בכדורסל למוקדמות גביע העולם 2019 ביוני 2018, על ידי אביו אלכסנדר נוורה, שהיה מאמן הנבחרת. בטורניר העמיד ממוצעים של 21.7 נקודות, 8 ריבאונדים ו-2.7 אסיסטים. במהלך משחק בלאגוס נגד מאלי קלע נוורה 36 נקודות והפך לשיאן הנקודות במשחק אחד של ה"הנמרים".
נוורה קלע 33 נקודות בהפסד לגרמניה בשלב הבתים של טורניר הכדורסל באולימפיאדת טוקיו (2020). הוא הוביל את ניגריה בנקודות בטורניר לאחר ש'לע 21 נקודות בממוצע למשחק.
חיים אישיים

ג'ורדן נוורה הוא בנה הראשון של איימי נוורה האמריקאית ואלכסנדר נוורה, מאמן הקולג' הקהילתי של אירי ונבחרת ניגריה.
במהלך מוקדמות גביע העולם 2019 בלאגוס, הפכו ג'ורדן ואביו אלכסנדר לבן ואביו הראשונים שייצגו את נבחרת ניגריה באותו זמן.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | מילווקי | 30 | 2 | 9.1 | 0.459 | 0.452 | 0.760 | 2.0 | 0.2 | 0.5 | 0.2 | 5.7 |
| 2021/2022 | מילווקי | 62 | 13 | 19.1 | 0.403 | 0.348 | 0.837 | 3.6 | 1.0 | 0.4 | 0.3 | 7.9 |
| 2022/2023 | מילווקי | 38 | 3 | 15.7 | 0.386 | 0.392 | 0.860 | 3.1 | 1.0 | 0.3 | 0.2 | 6.0 |
| 2022/2023 | אינדיאנה | 24 | 11 | 24.6 | 0.476 | 0.422 | 0.721 | 4.7 | 2.1 | 0.5 | 0.3 | 13.0 |
| קריירה |  | 154 | 29 | 17.2 | 0.424 | 0.386 | 0.799 | 3.3 | 1.0 | 0.4 | 0.2 | 7.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | מילווקי | 5 | 0 | 6.2 | 0.222 | 0.250 | 0.714 | 1.8 | 0.2 | 0.0 | 0.2 | 3.0 |
| 2021/2022 | מילווקי | 8 | 0 | 2.5 | 0.222 | 0.000 | 0.000 | 0.4 | 0.3 | 0.0 | 0.0 | 0.5 |
| קריירה |  | 13 | 0 | 3.9 | 0.222 | 0.167 | 0.556 | 0.9 | 0.2 | 0.0 | 0.1 | 1.5 |
הערות שוליים

↑  Hricik, Madison (31 ביולי 2022). "Alex Nwora, Jordan Nwora help expand sport of basketball, give back to communities". The Buffalo News. אורכב מ-המקור ב-31 ביולי 2022. נבדק ב-2 באוקטובר 2022. {{cite news}}:  (עזרה)
↑  "Playing for Nigeria my decision, not dad's –Nwora, basketball star". newtelegraphonline.com. אורכב מ-המקור ב-2018-08-14.
↑  "Jordan Nwora Player Profile, Milwaukee Bucks, News, Rumors, NBA Stats, NCAA Stats, G League Stats, Events Stats, Game Logs, Bests, Awards - RealGM".
↑  "The 2015 All-Centercourt Team: The Best in WNY".
↑  "The 2016 All-Centercourt Team: The Best in WNY".
↑  "Jordan Nwora - Men's Basketball".
↑  "Jordan Nwora College Stats".
↑  "Sports".
↑  "Louisville's Jordan Nwora more than just a shooter for Nigerian team".
↑  "2018-19 Louisville Cardinals Starting Lineups".
↑  "Jordan Nwora Stats, News, Bio".
↑  "College Basketball – Louisville's Jordan Nwora Named ACC Most Improved Player, All-ACC". 12 במרץ 2019. {{cite web}}:  (עזרה)
↑  "Nwora scores 37, leads No. 6 Louisville past BC 86–69". ESPN. Associated Press. 29 בינואר 2020. נבדק ב-30 בינואר 2020. {{cite news}}:  (עזרה)
↑  "2020 ACC Men's Basketball Award Winners Announced". theacc.com. Atlantic Coast Conference. 9 במרץ 2020. נבדק ב-9 במרץ 2020. {{cite web}}:  (עזרה)
↑  "Louisville's Jordan Nwora enters NBA draft after All-America season". ESPN. Associated Press. 6 באפריל 2020. נבדק ב-6 באפריל 2020. {{cite news}}:  (עזרה)
↑  "Nwora was selected by the Bucks with the 45th overall pick in the 2020 NBA Draft". cbssports.com. נבדק ב-20 בנובמבר 2020. {{cite web}}:  (עזרה)
↑  "Milwaukee Bucks Sign Jordan Nwora". nba.com. 24 בנובמבר 2020. נבדק ב-24 בנובמבר 2020. {{cite web}}:  (עזרה)
↑  Jordan Nwora drops career-high 34 points for Milwaukee
↑  Williams, Tunde (21 ביולי 2021). "Jordan Nwora wins NBA 2021 Championship with Milwaukee Bucks". Latest Sports News In Nigeria. נבדק ב-21 ביולי 2021. {{cite news}}:  (עזרה)
↑  "Bucks' Jordan Nwora: Explodes for season-high 28 points". CBS Sports. נבדק ב-6 במרץ 2022. {{cite web}}:  (עזרה)
↑  הלייקרס שלחו את בברלי לאורלנדו בתמורה לבמבה, קראודר במילווקי, באתר וואלה, 9 בפברואר 2023
↑  "Indiana Pacers Acquire Jordan Nwora, George Hill, and Serge Ibaka, and Multiple Second-Round Picks". NBA. נבדק ב-9 בפברואר 2023. {{cite web}}:  (עזרה)
↑  "International Basketball Federation (FIBA) - FIBA.basketball".
↑  "'Air' Jordan Nwora came, saw and conquered Nigeria".
↑  "Jordan NWORA at the Tokyo 2020 Men's Olympic Basketball Tournament". FIBA.basketball (באנגלית). נבדק ב-7 באוגוסט 2021. {{cite news}}:  (עזרה)
1 2  "Alex and Jordan Nwora: A new Father-Son/Coach-Player relationship in African basketball".
↑  "D'Tigers Coach Nwora Names Son, 11 Others In Squad For FIBA World Cup Qualifiers - Complete Sports Nigeria". 28 ביוני 2018. {{cite web}}:  (עזרה)
ג'ירף מרושת

| ג'ירף מרושת |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: ג'ירפיים
סוג:: ג'ירף
מין:: ג'ירף מרושת
שם מדעי
 Giraffa reticulata ‏וינטון, 1899
תחום תפוצה
  תפוצת הג'ירף המרושת מסומנת באפור

ג'ירף מרושת (שם מדעי: Giraffa reticulata) הוא אחד ממיני הג'ירף. תפוצתו באפריקה המזרחית; קניה, סומליה ואתיופיה ומספרם נאמד בכ-8660.
בעבר נחשב לאחד ממתי המין של ג'ירף מנומר אך מחקרים עכשוויים מציעים שיטת מיון שונה לפיה יש ארבעה מינים ולא אחד כפי שהיה נהוג בעבר.
מאפיינים

למין זה כתמים חומים כהים שמזכירים את דוגמת השריון של הצב. הזכרים מגיעים לגובה של עד 5.5 מטרים (18 רגל) והנקבות נמוכות וקלות יותר מן הזכרים. הג'ירף המרושת הוא צמחוני וניזון בעיקר מעלי עץ השיטה.
הזכרים נאבקים זה בזה על הנקבות בקרב צווארים - על פי מחקרים שנערכו[דרוש מקור] נתברר כי בדרך כלל הזכר עם הצוואר הארוך מנצח וכך הוא מעביר את הגנים שלו הלאה. רוב גורי הג'ירף אינם שורדים את השנה הראשונה לחייהם עקב הטורפים המרובים המאיימים עליהם. לעומת הצעירים, לג'ירפים הבוגרים כמעט ואין טורפים. הג'ירפות הנקבות וגוריהם חיות בעדרים שכוללות נקבות וגורים. הג'ירפות מקבצות את הגורים למעין גן גורים כשג'ירפה אחת שומרת על הגורים והאחרות אוכלות או מסתובבות מסביב.
הג'ירף המרושת הוא מהג'ירפים המוכרים מבין 9 תת-המינים והוא תת-המין הנפוץ בשבי.
מספרן פחת מכ-28,115 בשנת 1999 לפחות מכ-6,500 בשנת 2013, בתוך פחות משני עשורים. תפוצתה המצטמצמת לצפון-מזרח יבשת אפריקה, בסומליה ובצפון קניה, ידועה בעיקר בנופים מדבריים למחצה.[דרוש מקור]
נקבת הג'ירף ממליטה ולד יחיד לאחר הריון של 15 חודשים. למרות שהיא ממליטה ולד אחד בכל פעם היא יכולה להמליט יותר מ-8 צאצאים בתקופת חייה. נקבות חוזרות כל שנה לאותה נקודה כדי להמליט. ג'ירפות ממליטות לאורך כל השנה אך רוב הצאצאים נולדים בעונה היבשה. כאשר הצאצא נולד הוא נופל מגובה של כשני מטרים מאחר שהנקבה ממליטה בעמידה. הצאצאים נולדים במשקל של כ-90 קילוגרמים ובגובה של כשני מטרים. ולד יכול לעמוד כחצי שעה לאחר שנולד ולינוק חלב מאמו הוא ימשיך לינוק חלב עד גיל שנה. בשנת חייו הראשונה הג'ירף יכול לגבוה כ-27 סנטימטר בחודש. לאחר מכן קצב הגדילה מאט עד ל-3 סנטימטר בשנה. ג'ירפות הן חיות אוהבות חברה ואפילו ייתנו את צאציהן לטיפול ושמירה על ידי העדר. הבגרות המינית של הנקבות מגיעה בערך בגיל 4 ואצל הזכרים בגיל 6.
תזונה

הג'ירף המרושת הוא הרניבור (צמחוני) ותועדו שאכלו 100 מינים של צמחים, בעיקר עלי שיטה, Commiphora, וTerminalia. ג'ירפים נצפו אוכלים פגר של אנטילופה ולועסים עצמות יבשות בשביל תכולת הסידן שבהן. למרות שהעלים הם המזון המועדף הם יאכלו גם פירות, ירקות וקליפות עצים - בעיקר בעונה היבשה. הג'ירף ניזון מעלים ומשום שהערך הקלורי בהם נמוך הוא נאלץ לתור בחיפוש אחר עלים רוב שעות היממה. זכר יכול לאכול עד 75 פאונד של אוכל ביום. הג'ירף משתמש בחוש הריח על מנת לאתר את העלים שהוא אוהב. כשהוא אוכל את האוכל הוא אוכל את כל מה שבענף כולל עלים, ענפים, קוצים וחרקים. הג'ירף משתמש בלשונה הארוכה והשרירית על מנת ללקט את מזונו. הג'ירף הוא מעלה גירה (בדומה לבקר ולפרסתנים אחרים) ובטנו מורכבת מארבעה חלקים עם מעבר לאוכל דרך החלק הראשון ולמים ישירות לשני. הקיבה הראשונה מעכלת חלקית את העלים, הענפים או כל מה שהג'ירף בלע באותו היום. כאשר הג'ירף לא אוכל, חלקים מתערובת מותססת זו חוזרים חזרה כגושים קשים אותם הג'ירף לועס שוב ובכך מפרק אותם ועוזר לשבירתם (העלאת גירה). כאשר הם גמרו ללעוס את הגירה היא נשלחת אל החלק השלישי ולבסוף אל הבטן השלישית שם הגירה מתעכלת במלואה.
ג'ירפות הן טובות מאוד בשימור מים באקלים באפריקה החם. הן יכולים לחסוך ולשמור על טמפרטורת הגוף שלהם בחלקו, בגלל צורתם; הרגליים דקות והארוכות שלהם מאפשרות לחום לשחרר במהירות. העלים שהם אוכלים הם למעשה מקור טוב של מים, ויכולים לאפשר להם ללכת ימים בלי לשתות. לג'ירפות יש קשיים בהורדת ראשיהן המאסיביים לקרקע ולכן הן נאלצות להתכופף. מצב זה משאיר אותן פגיעות לטורפים.
רבייה

הריון של ג'ירפה נמשך 15 חודשים ולאחריו נולד ולד אחד. מקרה של תאומים הוא נדיר ביותר אך תועד מספר פעמים. למרות תקופת ההיריון הארוכה ג'ירפות יכולות להמליט כשמונה צאצאים במהלך חייהן, כאשר בשבי נצפו מקרים שג'ירפה המליטה יותר מכך. הנקבות חוזרות שנה אחר שנה לאותו מקום בשביל להמליט. ג'ירפות ממליטות כל השנה אך עיקר ההמלטות בעונה היבשה. כאשר הג'ירף נולד הוא נובל מגובה של כשני מטרים מאחר שהאם ממליטה בעמידה. ג'ירף שוקל כ-90 קילו בעת היוולדו וכאשר הוא עומד הוא מגיע לגובה של כמטר ושמונים סנטימטרים. ג'ירף יכול לעמוד פחות מחצי שעה לאחר היוולדם והם יונקים מאמם בשנתם הראשונה. בחודש הראשון לחייהם הג'ירפים גדלים כתשעה אינצ'ים וממשיכים לגדול בקצב מהיר עד גיל שנה. לאחר מכן קצב הגדילה שלהם קטֵן לאינץ' בשנה. הג'ירפות הן חיות עדריות מאוד ואפילו ייתנו את העגלים שלהן למשמר על ידי אחת מחברות הקבוצה (מעין גן ילדים) בזמן שהאחרות אוכלות. רק כמחצית מהעגלים יגיעו לבגרות והשאר ייטרפו בידי אריות, נמרים, צבועים, תנים ותנינים. הג'ירפות מגיעות לבגרות מינית בגיל 3 עד 4.
איומים

תודות לגובהם ויכולתם לזהות אויבים ביעילות לג'ירף הבוגר אין כמעט איומים מצד טורפים. אויבו העיקרי של הג'ירף הוא האריה. האיום הגדול ביותר של הג'ירף הוא האדם. על אף מאמצים לשימורם, הג'ירף ניצוד בשל עורו ושערו. השיער משמש לעשיית צמידים וחבלים ובסודאן אוכלים בשר ג'ירף. הג'ירף צריכים להתמודד עם זבוב הצה צה הנוחת עליו ומוצץ את דמם. הג'ירפים משתמשים בזנבותיהם החזקים כדי לחבוט בזבובים והם מנהלים מערכת יחסים סימביוטית עם מספר מיני ציפורים שהעיקרי שבהם הוא זרזיר הבקר. זרזירי הבקר עומדים על גב הג'ירף, אוכלים את החרקים, המזיקים ולכלוך ובכך שומרים על ניקיון הג'ירף ואף מתריעים על טורפים בצפצופים עזים. ישנן גם מחלות הפוגעות בג'ירפים. הנוראה שבהן לפי אן דג (Anne Dagg) הייתה ה-Rinderpest אשר קטלה מאות ג'ירפים ב-1880[דרוש מקור]. לפעמים המחלה שוב מופיעה באזורים קטנים. מגפה כזו שהופיעה ב-1960, קטלה כמחצית מאוכלוסיית הג'ירפות של קניה.
הערות שוליים

↑  Fennessy, J. (2016). "Multi-locus Analyses Reveal Four Giraffe Species Instead of One". Current Biology.
גואנין

| --- | --- |
 
 כתיב כימי:  C₅H₅N₅O 
 מספר CAS:  73-40-5
 חומציות:  9.92
 
המבנה הכימי של גואנין
גואנין (באנגלית: Guanine) הוא בסיס חנקני, נגזרת של פורין, המהווה מרכיב מרכזי בכל חומצות הגרעין. גואנין מסומן בגנטיקה באות G.
גואנין התגלה לראשונה בשנת 1846 בלשלשת של עופות ימיים וצואת עטלפים וכלבי ים (גואנו; מכאן שמו). רק בסביבות 1880 הוא קושר לחומצות הגרעין. המבנה המולקולרי שלו תואר לראשונה ב-1875 והמולקולה עצמה סונתזה בשנת 1900.
כשגואנין נקשר לפחמימה ריבוז בקשר גליקוזידי מתקבל הנוקלאוזיד גואנוזין (Guanosine). כשגואנוזין נקשר לקבוצת זרחה מתקבל הנוקלאוטיד גואנוזין מונופוספט (GMP); הלה משתתף באופן ישיר בבניין RNA. הנוקלאוטיד המשתתף בבניין ה-DNA נבדל בכך שהפחמימה שבו, דאוקסיריבוז, חסרה אטום חמצן אחד. גואנין נקשר בזיווג בסיסים לציטוזין באמצעות שלושה קשרי מימן. שיעור ה-GC (כלומר: אחוז בסיסי הגואנין והציטוזין בקטע מסוים של חומצת גרעין) משמש כמדד חשוב בגנומיקה ובגנטיקה; שלושת קשרי המימן שבזיווג GC מקנים יציבות רבה לחומצות גרעין דו-גדיליות, זאת בהשוואה לשני קשרי המימן שבזיווג אדנין-תימין. משיעור ה-GC ניתן להסיק את יציבות חומצת הגרעין; שיעור ה-GC משמש אף למיון טקסונומי של חיידקים.
כששלוש קבוצות זרחה קשורות לאדנוזין מתקבל הנוקלאוטיד גואנוזין טריפוספט (GTP), אחת התרכובות החשובות ביותר בכל היצורים החיים. GTP משמש בתגובות כימיות רבות בתא כ"מטבע אנרגיה" במקום ATP. בנוסף משמש הנוקלאוטיד כ"שליח" של אותות תוך-תאיים. GTP הוא קופקטור חשוב בעיקר בתהליך התרגום ובמטבוליזם של פחמימות.
מכל חומצות הגרעין, לגואנין אנרגיית היינון הנמוכה ביותר, ופוטונים באורך גל של 158 ננומטר די בהם על מנת ליינן אותו. מסיבה זו גואנין הוא החוליה החלשה ב DNA החשוף לקרינה אולטרה סגולה.
גלגל חניה

גלגל חניה בעיר קלן שבגרמניה
גלגל חניה (או מגדל חניה) הוא מתקן המאפשר חניה של כמה מכוניות על שטח מצומצם. המגדל משמש בדרך כלל להוספת מקומות חניה בתשלום באזורים עירוניים צפופים בהם יש מחסור במקומות חניה. המתקן מבוסס על גלגל מסתובב, לרוב באמצעות מנוע חשמלי או משאבה הידראולית, אשר מרים את המכוניות ממפלס הכביש כלפי מעלה וחזרה לאחר מכן.
תפעול

מבחינת הרעיון תפעול המתקן דומה להרבה מתקנים של מחסן ממוחשב, כאשר הנהג מחנה את הרכב בכניסה ייעודית והגלגל מציב אותו באיתור מוגדר בתוך הגלגל. מתקן מכני או הידראולי מעלה את המכונית אנכית כשזו מתחת או מעל זו שנכנסה למתקן בסמוך לה. מרגע שהמכונית חנתה במקום הייעודי היא מועברת הצידה אל מקום החניה הפנוי. כאשר המשתמש ברכב מעוניין לאסוף את הרכב המתקן מאתר את מיקומו של הרכב ומעביר אותו אל מפלס הכביש באותה נקודה ייעודית.
יתרונות

כמות גבוהה של חניות ליחידת שטח.
מהיר להקמה.
כאשר החניה בגלגל נעשית בתשלום, הגלגל מייצר הכנסות גבוהות יותר ליחידת שטח מאשר מקומות חניה רגילים.
חסרונות

לגלגל החניה עלויות תפעול גבוהות יחסית לחניה רגילה.
עצם יצירת מקומות חניה נוספים במרכזי ערים צפופים עלולה לעודד כניסה עם רכבים פרטיים. הרשויות מקומיות רבות משקיעות מאמצים ניכרים על מנת להפחית כניסת רכבים למרכזן (למשל בשיטת חניוני חנה וסע).
המתקן אינו פועל בהפסקת חשמל.
בישראל

בנובמבר 2016 החל לפעול בירושלים פיילוט להפעלת המתקן באזור שוק מחנה יהודה. לאחר הצלחת הפיילוט הוחלט שהגלגל יישאר ועיריית ירושלים הודיעה כי תקים מתקנים נוספים ברחבי העיר וב-2018  הנפיקה היתרים לעשרה מגדלים ליד שער שכם ושער ציון בלי תוכנית בנייה.
ראו גם

מערכת חניה אוטומטית